Prospektus - Primêre Skool Op Die Voorpos - Upington Skool
Stigting en Groei
Die ontwikkeling langs die Oranjerivier en die uitbreiding van die sendingstasie het die behoefte tot die stigting van 'n dorp met sy eerste skool laat ontstaan.
Teen ongeveer 1885 is 'n klaskamer ingerig waar die Louis Malan Losieshuis vandag geleë is. Die skooltjie het onafhanklik van die skool te Keidebees gefunksioneer en het bekend gestaan as die "Upington Public School".
Hierdie skool is in 1904 verskuif na erwe wat vandag langs die NG Moedergemeente in Schröderstraat geleë is.
Die ou skoolklok wat op 15 September 1904 as geskenk van mnr JF Descrude ontvang is, pryk tans by die skoolingang. In 1915 is die grond waar die huidige Primêre Skool Op die Voorpos tans funksioneer, aangekoop.
Die skool het gegroei en later ook hoër standerds ingesluit.
In Junie 1928 het die Departement van Onderwys besluit om die skool te Keidebees te sluit en die kinders moes toe na die Upington Skool vervoer word.
Die Hoërskool Upington funksioneer vanaf 1936 afsonderlik op sy huidige terrein terwyl die Laerskool in die ou gebou gefunksioneer het.
Die Voorbereidingskool Fanie Malan is in Julie 1949 afgestig en gedurende 1950 is 'n nuwe naam, wapen en leuse vir die skool goedgekeur. Die skool sou voortaan as die Primêre Skool Op die Voorpos bekend staan. Die naam van die skool is gebore uit die gedagte dat Upington vir jare die voorpos van die beskawing was.
Die voorouers van ons kinders het as pioniers hierdie gebied oop en mak gemaak. Met die naam word hulde gebring aan die beskawingswerk wat hulle hier verrig het.
Die leuse bevat 'n saamgestelde begrip. In die eerste plek verwoord dit die ideaal van Arbeidsaamheid, Volharding en Sukses:
"Wakker die Ploeg;Warm die Dorsvloer"
Die leuse is die Bybelteks: Markus 4:28 "Vanself bring die aarde die graan voort, eers 'n halm, dan 'n aar, dan die vol koringaar."
Die wapen van die skool is deur Mnr Pasman in Nederland uit hout gesny en hang tans in die voorpoortaal.
In 1969 is die eerste Naaldwerkklas, Biblioteek en Wetenskapklas aangebou. In 1985 is die terrein- en sportgeriewe deur die Departement van Onderwys voltooi. Vandag beskik die skool oor alle klasgeriewe om moderne onderrig moontlik te maak.
Waarnemende Skoolhoof Mev. M Pool
Straatadres Dr. Nelson Mandela Rylaan 70, Upington, 8801
Posadres Privaatsak X5876, Upington 8800
Telefoon 054 332 1731
Faksnommer 054 332 1280
Voertaal Afrikaans en Engels
Skoolure Somer: 07:00 - 13:00
Winter: 07:30 - 13:30
Skoolgeld R6900 per jaar
Skoolgeld kan maandeliks, kwartaalliks of jaarliks betaal word, en moet teen die einde van Oktober klaar betaal wees.
Musiekgelde beloop R900 per kwartaal en moet binne die eerste week van 'n kwartaal betaal word. (Daar bestaan 'n waglys vir musiek, sodoende sal ons verplig wees om 'n volgende leerder te plaas indien versuim word om te betaal.)
Dit vind plaas van Maandag- tot Donderdagmiddag by die koshuis en duur tot 17:00. Studietyd word vir leerders ingeruim. Vir meer inligting kan die skool gekontak word. (Let daarop dat slegs 'n beperkte aantal leerders geakkommodeer kan word.)
1. Leerders word in hul huistaal, naamlik Afrikaans of Engels onderrig.
2. Alle leerareas soos voorgeskryf deur die Departement van Onderwys, word onderrig.
3. Leerders skryf gedurende die eerste en derde kwartaal 'n toetsreeks en gedurende die tweede en vierde kwartaal 'n eksamen. Deurlopende assessering vind egter ook gedurende die jaar plaas.
4. Opvoedkundige uitstappies word van tyd tot tyd met leerders onderneem.
Atletiek, Krieket, Tennis
Rugby, Netbal, Hokkie & Tennis
Daar word jaarliks ongeveer ses omsendbriewe aan ouers gestuur. Dit bevat heelwat inligting rakende ons skool en sy bedrywighede.
Heelwat kennisgewings word jaarliks uitgestuur en dit dien om 'n enkele aangeleentheid beter te omskryf.
3. Besoeke aan skool:
Besoeke aan en gesprekke met die skoolhoof word baie sterk aanbeveel. Deur vooraf 'n afspraak te maak, word lang wagtydperke uitgeskakel. Alhoewel gesprekvoering met leerkragte van groot belang is, kan dit nie altyd in skooltyd plaasvind nie.
Belangrike datums word kwartaalliks in 'n omsendbrief vervat en ouers word versoek om tyd in te ruim om by skoolbedrywighede betrokke te raak.
Dit gaan hoofsaaklik oor die verskaffing van inligting rakende die skool en word vroeg in die eerste kwartaal aangebied.
Aan die begin van die tweede en derde kwartale kry ouers 'n geleentheid om op afspraak individueel met klasonderwysers te gesels.
Enkele subkomitees hanteer sekere afdelings van die skool. Ouers verklaar hulself bereid om op 'n komitee te dien. Betrokkenheid op hierdie wyse word sterk aanbeveel.
Voorpos is 'n waardegedrewe skool. Daar is besluit dat lojaliteit, respek, eerlikheid en gehoorsaamheid die vier waardes is wat deel moet uitmaak van elke Voorposser se mondering.
Leerders word aangemoedig om hierdie positiewe persoonlikheidseienskappe uit te leef deurdat balkies vir die onderskeie waardes toegeken word aan verdienstelike candidate. Ten einde die vier waardes by leerders tuis te bring en deel van hul menswees te maak, is 'n stel verduidelikende plakkate in elke klaskamer aangebring.
Wanneer besoekers aan die skool die voorportaal binnekom sal die houtsnee skoolwapen wat sedert die jare vyftig in die DW van Rensburg skoolsaal was, beslis hul aandag trek. Ewe belangrik is die twee geraamde muurbehangsels wat verduidelik dat Voorpos 'n waardegedrewe skool is wat aan weerskante van die skoolwapen aangebring is.